b'\n_START_ARTICLE_\nAntti Sarvi\n_START_PARAGRAPH_\nAntti Sarvi (16. maaliskuuta 1878 Kivennapa \xe2\x80\x93 16. maaliskuuta 1931 Kuopio) oli suomalainen maisteri ja kirjailija._NEWLINE_Sarven vanhemmat olivat lampuoti Erik Sarvi ja Kristiina Kukkonen. H\xc3\xa4n p\xc3\xa4\xc3\xa4si ylioppilaaksi Viipurin suomalaisesta klassillisesta lyseosta 1898 ja valmistui filosofian maisteriksi Helsingin yliopistosta 1907. Sarvi oli Suomen Pankin palveluksessa toimien kassanhoitajana Viipurissa, Joensuussa ja viimeksi vuodesta 1917 pankin Kuopion konttorissa._NEWLINE_Sarvi osallistui sortovuosina 1900-luvun alussa aktivistien toimintaan ja 1930-luvun alussa h\xc3\xa4n oli mukana Lapuan liikkeen toiminnassa Pohjois-Savossa._NEWLINE_Sarvi asui Kuopiossa vuodesta 1915 alkaen. H\xc3\xa4n oli naimisissa vuodesta 1912 Helli Maria Vigstr\xc3\xb6min kanssa.'